CELEX: 32015R2318
Language: sk
Date: 2015-12-08 00:00:00
Title: Vykonávacie nariadenie Komisie (EÚ) 2015/2318 z 8. decembra 2015 o zatriedení určitého tovaru do kombinovanej nomenklatúry

12.12.2015   
            
            
               SK
            
            
               Úradný vestník Európskej únie
            
            
               L 328/57
            
         VYKONÁVACIE NARIADENIE KOMISIE (EÚ) 2015/2318
   z 8. decembra 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 8. decembra 2015
      
         
            Za Komisiu
         
         
            v mene predsedu
         
         Heinz ZOUREK
         
            generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  Výrobok (tzv. puzdro na smartfón) vyrobený prevažne z textilného materiálu. Pozostáva z puzdra na mobilný telefón s elastickým pásom, ktorý slúži na jeho pripevnenie k nadlaktiu.
                  Na zadnej strane puzdra je vyrezaný otvor, do ktorého sa môže mobilný telefón vložiť. Na prednej strane výrobku je priesvitná plastová fólia obdĺžnikového tvaru. Táto priesvitná fólia je orámovaná ľahčenou plastovou vrstvou, ktorá pokrýva aj prednú stranu kratšieho konca pásu. Rub výrobku a pevná časť pásu pozostávajú z pogumovanej textílie (vonkajšie vrstvy sú z textilného materiálu a medzi nimi je vrstva z ľahčeného kaučuku). Na páse je pruh so suchým zipsom, ktorý je vložený cez dva otvory na kratšom konci, čo mu umožní prispôsobiť sa nadlaktiu nositeľa.
                  (Pozri fotografie A a B) (1)
                  
               
               
                  4202 92 98
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 l) k XI. triede, doplnkovou poznámkou 1 k 42. kapitole a znením číselných znakov KN 4202, 4202 92 a 4202 92 98.
                  Výrobok je určený na držanie určitého predmetu (mobilný telefón, smartfón). Preto má objektívne vlastnosti schránky podobnej schránkam uvedeným v znení položky 4202 (pozri aj vysvetlivky k harmonizovanému systému k položke 4202).
                  Z tohto dôvodu je zatriedenie ako ostatné celkom dohotovené textilné výrobky položky 6307 vylúčené.
                  Výrobok sa preto má zatriediť pod číselný znak KN 4202 92 98 ako schránky s vonkajším povrchom z textilných materiálov.
               
            
         
      
                  
                     
               
               
                  
                     
               
            
                  Obrázok A
               
               
                  Obrázok B
               
            
         (1)  Obrázky majú len informačný charakter.